கேள்வி: ரோலபாடு காட்டுயிர் காப்பகம் - அமைவிடம் பற்றி நீங்கள் என்ன அறிந்துள்ளீர்கள்?
பதில்: ஆந்திரப் பிரதேசத்தின் நந்தியால் மாவட்டத்தில் உள்ள ரோலபாடு காட்டுயிர் காப்பகம், கருநாடகம் மாநில எல்லைக்கு அருகில் உள்ளது.இது மாவட்ட தலைநகரான நந்தியால் 40 கி.மீ. தூரத்திலும் கடப்பா 172 கி.மீ. தொலைவிலும் ராய்ச்சூர் 152 கி.மீ. தொலைவிலும் அமைந்துள்ளது. இதன் மொத்தப் பரப்பளவு 6.14 சதுர கி.மீ. ஆகும். இது 1988ஆம் ஆண்டில் கானமயில் மற்றும் வரகுக் கோழி பாதுகாப்பதற்காக நிறுவப்பட்டது. ஆந்திரப் பிரதேசத்தில் காணப்படும் மிக அருகிய இனம் கானமயிலின் ஒரே வாழ்விடமாக உள்ளது. இந்த சரணாலயம் பெரும்பாலும் வெப்பமான, வறண்ட காலநிலை நிலைகள் மற்றும் ஒழுங்கற்ற மற்றும் சீரற்ற மழைப்பொழிவைக் கொண்ட சமவெளியாகும். இது சராசரியாக 290 மீட்டர் உயரத்தில் உள்ளது. ஆண்டு மழைப்பொழிவு 450 மி.மீ ஆகும்.
கேள்வி: ரோலபாடு காட்டுயிர் காப்பகம் - தாவரங்கள் பற்றி தகவல் சொல்.
பதில்: ரோலபாடு என்பது கலப்பு காடுகள் மற்றும் முட்கள் நிறைந்த புதர்களைக் கொண்ட புல்வெளி அமைப்பாகும் . காப்பகத்தின் எல்லையில் உள்ள விவசாய நிலங்களில் பருத்தி, புகையிலை மற்றும் சூரியகாந்தி ஆகியவை பயிரிடப்படுகின்றன. மேலும் எளந்தை, கொன்றை, அகாசியா, புரசு போன்ற தாவரச் சமூகங்கள் பறவைகள் கூடு கட்டுவதற்கு மிகவும் பயனுள்ளதாக உள்ளன.
கேள்வி: ரோலபாடு காட்டுயிர் காப்பகம் - விலங்கினங்கள் பற்றி நீங்கள் என்ன அறிந்துள்ளீர்கள்?
பதில்: ரோலபாடு காப்பகத்தில் பல்வேறு வகையான விலங்கினங்கள் மற்றும் பறவைகளின் தாயகமாகும். நரி, இந்தியக் குள்ளநரி, குல்லாய் குரங்கு, காட்டுப்பூனை, தேன் கரடி மற்றும் புல்வாய் ஆகியவை இந்தச் சரணாலயத்தில் இருப்பதாகவும், கண்ணாடி விரியன் மற்றும் இந்திய நாகம் போன்றவையும் உள்ளன. இங்கு 132 பறவை சிற்றினங்கள் உள்ளன. சரணாலயத்திற்கு அருகில் உள்ள அழகனூர் நீர்த்தேக்கத்திற்கு ஆண்டுதோறும் பறவைகளின் வலசை அடிக்கடி வந்து செல்கின்றன. கானமயில் மற்றும் வரகுக்கோழி தவிர ரோலபாடுவில் காணப்படும் சில பறவை இனங்களில் பனங்காடை, பல மைனா சிற்றினங்கள், ஓணான் கொத்திக் கழுகு மற்றும் குளிர்காலத்தில் இடம்பெயரும் நீர்ப்பறவைகளான வரித்தலை வாத்து, நெட்டைக் கொக்கு மற்றும் பெரும் பூநாரை ஆகியவை அடங்கும். படிமம்:Indian_Courser,_Rollapadu.jpg இக்காப்பகத்தில் புல்வாய் எண்ணிக்கை அதிகரிப்பு, இங்குள்ள பெரிய தரைவாழ் பறவைகள் மற்றும் வரகுக்கோழி எண்ணிக்கை குறைவதற்கு ஒரு காரணமாகக் கூறப்படுகிறது. இவை புற்களை உண்பதால் விட்டில்பூச்சி மற்றும் வெட்டுக்கிளிகளின் எண்ணிக்கை குறைவதற்கு வழிவகுத்தது. இவை இந்த இரண்டு பறவை இனங்களுக்கும் முக்கிய உணவு ஆதாரமாக உள்ளன. மேலும் தரையில் கூடு கட்டும் பறவைகளுக்குக் கிடைக்கும் கூடு கட்டும் பகுதியையும் குறைக்கிறது.
கேள்வி: ரோலபாடு காட்டுயிர் காப்பகம் - அச்சுறுத்தல்கள் குறித்து விரிவாக சொல்லுங்கள்.
பதில்: 1980களில் பஸ்டர்ட் பாதுகாப்பிற்கான சிறந்த தளமாக நிறுவப்பட்டது. ரோலபாடு பாதுகாப்பு முயற்சிகள் சமீபத்திய ஆண்டுகளில் கடுமையான பின்னடைவைச் சந்தித்தன. சமீபத்திய ஆண்டுகளில் பஸ்டர்ட் எண்ணிக்கை குறைந்துள்ளது. இந்த சரணாலயத்தில் கிட்டத்தட்ட 800 புல்வாய் உள்ளன. இவை சரணாலயத்தின் எல்லைகளுக்கு அப்பால் உள்ள விவசாய நிலங்களுக்குச் சென்று பயிர்களை அடிக்கடி சேதப்படுத்துகின்றன. இது சரணாலயத்திற்கு எதிரான பொதுமக்களின் கோபத்திற்கு வழிவகுத்தது. சரணாலயத்தின் எல்லைக்குள் கால்நடைகளை மேய்ச்சலுக்கு உட்படுத்துவதால், பஸ்டர்டுகளின் இனப்பெருக்கம் பாதிக்கப்பட்டுள்ளது. அல்கனூர் குளத்தை தெலுங்கு கங்கைத் திட்டம் கால்வாயுடன் இணைப்பதன் காரணமாகச் சுற்றுச்சூழலில் ஏற்பட்ட மாற்றங்கள் மற்றும் இந்த பகுதி வறண்ட பகுதியில் நிலத்தடி நீர் மட்டம் அதிகரித்ததன் விளைவாகத் தாவரங்கள் மற்றும் சரணாலயத்தின் சுற்றளவு விவசாயத்தின் தன்மை ஆகியவற்றில் மாற்றங்கள் ஏற்பட்டுள்ளன. . உயிர்வழிப்பெருக்கம் விளைவு காரணமாகப் பூனைப் பருந்து இறந்துவிட்டதாகக் கண்டறியப்பட்டுள்ளது. நரி, வரகுக் கோழி மற்றும் பெரும் வானம்பாடி சமீப வருடங்களில் இக்காப்பகத்தில் காணப்படவில்லை.